rejauldu/bengali-wikipedia huggingface dataset:
thumb|লোকেরা একটি লঙ্গরে আহার করছে।|261x261px  লঙ্গর (, প্রতিবর্ণীকরণ: , 'রন্ধনশালা'Pashaura Singh, Louis E. Fenech, 2014, The Oxford Handbook of Sikh Studies ) হলো একটি গুরুদ্বারে থাকা সম্প্রদায়ের রান্নাঘর, যেখান হতে ধর্ম, বর্ণ, লিঙ্গ, জাতিসত্ত্বা, অর্থনৈতিক অবস্থা নির্বিশেষে সকলকে বিনামূল্যে খাবার পরিবেশন করা হয়। লোকেরা মেঝেতে বসে একত্রে খায় এবং রান্নাঘরটি শিখ সম্প্রদায়ের স্বেচ্ছাসেবকদের দ্বারা রক্ষণাবেক্ষণ ও পরিচর্যা করা হয় যারা সেবা ("নিঃস্বার্থ সেবা") করেন। লঙ্গরে যে খাবার পরিবেশন করা হয় তা সবসময় ল্যাক্টো-নিরামিষ জাতীয় হয়ে থাকে।William Owen Cole and Piara Singh Sambhi (1995), The Sikhs: Their Religious Beliefs and Practices, Sussex Academic Press, , page 148   ব্যুৎপত্তি  লঙ্গর মূলতঃ ফার্সি ভাষার শব্দ, যা পাঞ্জাবি ভাষা এবং অভিধানে অন্তর্ভুক্ত করা হয়েছে। এর অর্থ সেই ভোজন যা ভক্ত, আগুন্তুক, ধনী-গরীব ইত্যাদিদের এক জায়গায় বসিয়ে বিতরন করা হয়।  উৎপত্তি  লঙ্গরের ধারণা - যা ধর্ম, জাতি, বর্ণ, গোষ্ঠী, বয়স, লিঙ্গ বা সামাজিক অবস্থান নির্বিশেষে সকল মানুষের মধ্যে সমুন্নত রাখার জন্য ব্যবস্থা করা হয় - হলো এমন একটি উদ্ভাবনী দাতব্য এবং সমতার প্রতীক যা শিখধর্মে এর প্রতিষ্ঠাতা গুরু নানক উত্তর ভারতের পাঞ্জাব রাজ্যে প্রায় ১৫০০ খ্রিস্টাব্দে প্রবর্তন করেন। শিখ ধর্মের দ্বিতীয় গুরু গুরু অঙ্গদকে শিখ ঐতিহ্যে স্মরণ করা হয় সমস্ত শিখ গুরুদ্বার প্রাঙ্গণে লঙ্গরের প্রতিষ্ঠানকে নিয়মতান্ত্রিক করার জন্য, যেখানে দূর থেকে আসা দর্শনার্থীরা একটি সাধারণ এবং সমান আসনে বিনামূল্যে সাধারণ খাবার পেতেন। তিনি রান্নাঘর পরিচালনাকারী স্বেচ্ছাসেবকদের (সেবাদার) জন্য নিয়ম এবং প্রশিক্ষণের পদ্ধতিও নির্ধারণ করেছিলেন, এটিকে বিশ্রাম ও আশ্রয়ের জায়গা হিসাবে বিবেচনা করার উপর জোর দিয়েছিলেন এবং সর্বদা সমস্ত দর্শনার্থীদের প্রতি ভদ্র এবং অতিথিপরায়ণ হতে নির্দেশনা দেন। তৃতীয় গুরু গুরু অমর দাশ একটি বিশিষ্ট প্রতিষ্ঠান হিসাবে লঙ্গরকে প্রতিষ্ঠিত করেন এবং জাতি ও শ্রেণী নির্বিশেষে লোকদেরকে একসাথে খাওয়ার ব্যবস্থা করেন। তিনি লঙ্গর ব্যবস্থাকে উৎসাহিত করতেন এবং যারা তার সাথে সাক্ষাতের জন্য আসতেন তাদের সবাইকে তার সাথে সাক্ষাতের পূর্বে লঙ্গরে যোগদান করতে বলতেন।   সমকালীন অনুশীলন  thumb|250px|হরমন্দির সাহিবে লঙ্গরের খাদ্য প্রস্তুতের জন্য সহায়তা করছে স্বেচ্ছাসেবকেরা। সারা বিশ্বের সকল গুরুদ্বারে লঙ্গর রয়েছে যার বেশিরভাগই গৃহহীন জনসাধারণদের আকর্ষণ করে থাকে। স্বেচ্ছাসেবকরা কোনো বৈষম্য ছাড়াই জড়ো হওয়া শিখ ভক্তদের পাশাপাশি অন্যান্য লোকেদেরও খাওয়ান। প্রায় সব গুরুদ্বারের লঙ্গরই পরিচালনা করে সেখানকার স্থানীয় সম্প্রদায় যাতে শত শত বা হাজার হাজার দর্শনার্থী একটি সাধারণ ল্যাক্টো-নিরামিষা খাবারের জন্য যোগ দিয়ে থাকে।   তথ্যসূত্র    বহিঃসংযোগ      বিষয়শ্রেণী:পাঞ্জাবি শব্দ ও বাক্যাংশ বিষয়শ্রেণী:শিখ অনুশীলন বিষয়শ্রেণী:শিখ পরিভাষা বিষয়শ্রেণী:ভারতের নিরামিষ পদ বিষয়শ্রেণী:বিনামূল্যে খাবার বিষয়শ্রেণী:পাঞ্জাবি রন্ধনশৈলী
কুমার লোয়ার নদী বাংলাদেশের দক্ষিণ-পশ্চিমাঞ্চলের মাদারীপুর জেলার একটি নদী। নদীটির দৈর্ঘ্য ২৭ কিলোমিটার, গড় প্রস্থ ৬০ মিটার। বাংলাদেশ পানি উন্নয়ন বোর্ড বা "পাউবো" কর্তৃক কুমার লোয়ার নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ১৩।  প্রবাহ  কুমার লোয়ার নদীটি মাদারীপুর জেলার রাজৈর উপজেলার হোসেনপুর ইউনিয়নে প্রবহমান কুমার আপার নদী থেকে উৎপত্তি লাভ করে মাদারীপুর সদর উপজেলার আড়িয়ল খাঁ নদে পতিত হয়েছে। এটি বাংলাদেশ অভ্যন্তরীণ নৌপরিবহন কর্তৃপক্ষ কর্তৃক দ্বিতীয় শ্রেণির নৌপথ হিসেবে ঘোষিত। নদীটির উপরের অংশ অনেকটাই শুকিয়ে গেছে এবং ভাটির অংশে জোয়ার-ভাঁটার প্রভাব পরিলক্ষিত হয়।   আরও দেখুন   বাংলাদেশের নদীর তালিকা  তথ্যসূত্র     বিষয়শ্রেণী:মাদারীপুর জেলার নদী বিষয়শ্রেণী:মাদারীপুর সদর উপজেলা বিষয়শ্রেণী:রাজৈর উপজেলা
সোনালি () হচ্ছে হলদে-কমলা জাতীয় একটি রং, যা স্বর্ণের রঙের অনুরূপ। অবশ্য ওয়েব রঙের ক্ষেত্রে সোনালি রং আর স্বর্ণ ধাতুর রং পুরোপুরি এক নয়। স্বর্ণের প্রকৃত রং সেখানে ধাতব সোনালি () দ্বারা নির্দেশ করা হয়। তবে, ব্যবহারিক ক্ষেত্রে সোনালি বলতে অধিকাংশ সময় ধাতব সোনালিকেই বুঝানো হয়।   ধাতব সোনালি   ডানে প্রদর্শিত রঙটিই হল ধাতব সোনালি বা মেটালিক গোল্ড, যা ব্যবহারিক ক্ষেত্রে সোনালি হিসেবে পরিচিত। রঙের নমুনাটি সংগৃহীত হয়েছে আইএসসিসি-এনবিএস ডিকশনারি অব কালার নেইমস (১৯৫৫) নামক একটি রঙের অভিধান থেকে, যা ডাকটিকিট সংগ্রাহকগণ ডাকটিকিটের রং যাচাই করতে ব্যবহার করে থাকে।  ইংরেজি ভাষায় রঙের নাম হিসেবে "গোল্ডেন" শব্দটি ব্যবহারের প্রাচীনতম নিদর্শনটি ১৩০০ সালের যেখানে সোনার রঙকে নির্দেশ করা হয়েছিল। আর ১৪২৩ সালের একটি নিদর্শনে সোনালি চুল বোঝাতে উক্ত শব্দটির প্রয়োগ দেখা যায়।Maerz and Paul A Dictionary of Color New York:1930 McGraw-Hill Page 195   প্রকৃতিতে সোনালি রং  প্রোটিস্ট  সোনালি শৈবাল (chrysophytes)   উদ্ভিদ  সোনালি বাঁশ (Phyllostachys aurea) বাঁশের একটি প্রজাতি  সোনালি পপি (Eschscholzia californica) এবং  সোনালি রঙের ফুল   আলুর একটি জাত যার ভেতরের অংশ সোনালি   প্রাণি   (Hapalemur aureus) এক প্রজাতির লেমুর যা মাদাগাস্কারে পাওয়া যায়   সোনালি ঈগল উত্তর গোলার্ধের একটি শিকারী পাখি  গোল্ডফিশ এক প্রজাতির মাছ যা বর্তমানে অ্যাকুরিয়ামে পালনেরজন্য বেশ জনপ্রিয়    এক জাতের পোষা কুকুর   কোস্টারিকায় উপলব্ধ এক ধরনের ব্যাঙ   সোনালি রঙের রাসায়নিক  স্বর্ণ ছাড়াও আরও বেশ কিছু রাসায়নিক পদার্থ সোনালি রং প্রদর্শন করে। যেমন:  টাইটানিয়াম নাইট্রাইড  জিরকোনিয়াম নাইট্রাইড  কিছু কিছু পিতল; বিশেষত যেগুলোতে তামার পরিমাণ বেশি (৬৫% +)   আরও দেখুন   ক্রিম রং  রূপালি (রং)   তথ্যসূত্র     বহিঃসংযোগ      বিষয়শ্রেণী:রং (নির্দিষ্ট বর্ণ) বিষয়শ্রেণী:কমলার বর্ণচ্ছটা বিষয়শ্রেণী:স্বর্ণ
ডব্লিউডব্লিউডব্লিউ: হো হোয়ার হোয়াই হলো ২০২১ সালের ভারতীয় তেলুগু ভাষার কম্পিউটার স্ক্রিন থ্রিলার চলচ্চিত্র, যা রচনা, পরিচালনা ও চিত্রায়ণ করেছেন কে. ভি. গুহান এবং প্রযোজনা করেছে রামন্ত্র ক্রিয়েশনস। এতে কেন্দ্রীয় চরিত্রে অভিনয় করেছেন আদিত অরুণ ও শিবানী রাজশেখর এবং পার্শ্ব চরিত্রে অভিনয় করেছেন সত্যম রাজেশ ও প্রিয়দর্শী। তেলুগু চলচ্চিত্রে প্রথম কম্পিউটার স্ক্রিন চলচ্চিত্র হিসেবে ডব্লিউডব্লিউডব্লিউ-কে উল্লেখ করা হয়। চলচ্চিত্রটির কাহিনী বিভিন্ন শহরের কয়েকজন বন্ধুকে নিয়ে, যারা ভিডিও কনফারেন্সিংয়ে সাক্ষাৎ করে, কিন্তু তাদের একজনকে হত্যার হুমকি দেওয়া হয়।  রাজেশ ও প্রিয়দর্শীর স্থলে সতীশ ও রাজকুমারকে নিয়ে চলচ্চিত্রটি আংশিকভাবে তামিল ভাষায় পুনঃচিত্রগ্রহণ করা হয়। এটি ২০২১ সালের ২৪ ডিসেম্বর স্ট্রিমিং পরিষেবা সনি লিভ-এ মুক্তি পেয়েছিল।   অভিনয়ে   অদিত অরুণ – বিশ্ব  শিবানী রাজশেখর – মিত্রা  সন্দীপ ভরদ্বাজ – সন্দীপ  রিয়াজ খান – খান  সত্যম রাজেশ – সাদা (তেলুগু)  সতীশ (তামিল)  প্রিয়দর্শী – আশরাফ (তেলুগু)  রাজকুমার (তামিল)  দিব্যা শ্রীপদ – ক্রিস্টি  বিবা হর্ষ  বেন্নেলা রামারাও   সাউন্ডট্র্যাক  সাউন্ডট্র্যাক অ্যালবামটি চারটি গান নিয়ে গঠিত, সবগুলোই সাইমন কে. কিং দ্বারা রচিত এবং আদিত্য মিউজিক-এ প্রকাশিত হয়েছিল।   তথ্যসূত্র    বহিঃসংযোগ     সনি লিভ-এ ডব্লিউডব্লিউডব্লিউ   বিষয়শ্রেণী:২০২১-এর চলচ্চিত্র বিষয়শ্রেণী:ভারতীয় থ্রিলার চলচ্চিত্র বিষয়শ্রেণী:হায়দ্রাবাদ, ভারতে ধারণকৃত চলচ্চিত্র বিষয়শ্রেণী:চেন্নাইয়ে ধারণকৃত চলচ্চিত্র বিষয়শ্রেণী:চেন্নাইয়ের পটভূমিতে চলচ্চিত্র বিষয়শ্রেণী:কোভিড-১৯ মহামারীর কারণে প্রেক্ষাগৃহে মুক্তি না পাওয়া চলচ্চিত্র বিষয়শ্রেণী:২০২০-এর দশকের তেলুগু ভাষার চলচ্চিত্র বিষয়শ্রেণী:হায়দ্রাবাদ, ভারতের পটভূমিতে চলচ্চিত্র বিষয়শ্রেণী:ভারতীয় ডিরেক্ট টু ভিডিও চলচ্চিত্র
__NOTOC__ __NOEDITSECTION__ {| style="background:#F8FCFF; text-align:center" width="100%" cellspacing="0" cellpadding="0" valign="top" border="0" |  Usage To create a set of tabs, use these four elements. Keep the page tabs in the same order on all pages and use "Tab1" for the current page.  {{Wikipedia:Tutorial/TabsTop}} {{Wikipedia:Tutorial/Tab1|Current page name}} {{Wikipedia:Tutorial/Tab2|Other page name(s)}} {{Wikipedia:Tutorial/TabsBottom}}  To keep editing tags on the sections, use this first line:  {{Wikipedia:Tutorial/TabsTopWithEdit}} ang:Wikipedia:Lārcwide/TabsTop as:ৱিকিপিডিয়া:সহায়িকা/TabsTop ceb:Wikipedia:Tutorial/TabsTop cy:Wicipedia:Tiwtorial/TabsTop en:Wikipedia:Tutorial/TabsTop fa:ویکی‌پدیا:خودآموز/بالای برگه‌ها gl:Wikipedia:Guía/Lapelas-arriba hi:विकिपीडिया:Tutorial/TabsTop ja:Wikipedia:チュートリアル/タブ上部 km:វិគីភីឌា:Tutorial/TabsTop ms:Wikipedia:Tutorial/TabsTop ne:विकिपीडिया:स्वशिक्षा/ट्याबमाथी or:ଉଇକିପିଡ଼ିଆ:ଶିକ୍ଷଣ/TabsTop pt:Wikipédia:Tutorial/AbasTopo si:විකිපීඩියා:නිබන්ධනය/ටැබ්අග්‍රය sw:Wikipedia:Tutorial/TabsTop ts:Wikipedia:Tutorial/TabsTop vi:Wikipedia:Sách hướng dẫn/Các thanh đầu trang yo:Wikipedia:Tutorial/TabsTop zh-yue:Wikipedia:指導/TabsTop
ডোভার, কেন্টের টমাস গাইলস ( ফ্লু. ১৪০২-১৪০৬) ছিলেন একজন ইংরেজ রাজনীতিবিদ।   পরিবার  তিনি জন গাইলসের পুত্র ছিলেন, যিনি ডোভারের এমপি এবং ডোভারের মেয়রও ছিলেন । টমাসের মায়ের নাম রেকর্ড করা হয়নি। ১৪১৩ সালের ফেব্রুয়ারির আগে কোন এক সময়ে, থমাস মার্থা নামে এক মহিলাকে বিয়ে করেছিলেন।   কর্মজীবন  তিনি ১৪০২ এবং ১৪০৬ সালে ডোভারের জন্য ইংল্যান্ডের সংসদের সদস্য (এমপি) ছিলেন। তিনি ১৪০৬-১৪০৮ এবং ১৪১৩-১৪ সালে ডোভারের মেয়র ছিলেন।   তথ্যসূত্র   বিষয়শ্রেণী:ইংল্যান্ডের সংসদ সদস্য ১৪০৬ বিষয়শ্রেণী:ইংল্যান্ডের সংসদ সদস্য ১৪০২ বিষয়শ্রেণী:১৫শ শতাব্দীতে মৃত্যু বিষয়শ্রেণী:১৪শ শতাব্দীতে জন্ম
হেট স্টোরি ৩ হচ্ছে ২০১৫ সালের ভারতীয় হিন্দি চলচ্চিত্র। এটি পরিচালনা করেছেন বিশাল পান্ডিয়া। এতে অভিনয় করেছেন শারমান জোশি, জেরিন খান, করন সিং গ্রোভার এবং ডেইজি শাহ। ছবিটি ২০১৫ সালের ৪ ডিসেম্বর মুক্তি পায় এবং বক্স অফিসে সফল হয়।  কাহিনি একজন কোটিপতি ব্যবসায়ী যার  সমস্ত কিছু রয়েছে অর্থ, স্টাইল এবং ভালবাসা।কিন্তু হটাৎ তার জীবনে এক প্রতিদ্বন্দ্বীর আবির্ভাব হয়।যে তাকে ধ্বংস করার জন্য সব কিছু করতে রাজি।  অভিনয়ে  করণ সিং গ্রোভার - সৌরভ সিংহানিয়া / করণ সিংহানিয়া  শারমন জোশি - আদিত্য দেওয়ান  জেরিন খান - সিয়া দেওয়ান  ডেইজী শাহ - কেয়া শর্মা  প্রিয়ংশু চ্যাটার্জী - বিক্রম দেওয়ান  পূজা গুপ্ত - "নিন্দে  খুল যাতি হ্যায়" গানে  সঞ্জয় গান্ধী পৃথ্বী জুটশি - কণ্ঠস্বর   নির্মাণ  হেট স্টোরি ২ এর সাফল্যের পরে বিশাল পান্ড্য এর  পরবর্তী সংস্করণ তৈরি করার কথা ভেবেছিলেন। তিনি সিরিজের সাথে  এই ছবিটি তৈরি করেছেন।  শুরুতে এটিতে শারমন জোশিকে নিয়েছিলেন। কিন্তু সময় না থাকার কারণে গুরমিত চৌধুরীকে কিছু সময়ের জন্য নেওয়া হয়েছিল। তারপরে ২০১৫ সালের ২৬  ফেব্রুয়ারি  শারমন জোশি ভূমিকাটি করতে সম্মত হন।   সংগীত  সিনেমার গান করেছেন মিত ব্রো ছাটাচাদারস, অমল মালিক এবং বমন।   আয়  ডিএনএ ইন্ডিয়ার মতে ছবিটি প্রথম দিনেই ₹ ৯.৭২ কোটি আয় করেছে।  দ্বিতীয় দিন এটি আয় করেছে ১০.৫ কোটি ডলার।  ওয়ান ইন্ডিয়া অনুসারে এটি সপ্তাহে ₹২৬.৮২ ডলার আয় করেছে।  সে অনুসারে প্রথম চার দিনেই ছবিটি ₹ ৩১.২২ আয় করেছে । পঞ্চম দিনে ছবিটি ₹ ৩.৯৯ কোটির ব্যবসা করে মোট ৩৫.১৭ ডলার আয় করতে সক্ষম হয়েছে।  সপ্তাহের শেষের দিকে ছবিটির মোট টার্নওভার ₹ ৪২.২০ কোটি টাকা। ছবিটি মোট ₹৫৫  কোটি আয় করেছে।  তথ্যসূত্র  বহিঃসংযোগ    বিষয়শ্রেণী:২০১৫-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:ভারতীয় ব্যবসা চলচ্চিত্র বিষয়শ্রেণী:ভারতীয় আদিরসাত্মক থ্রিলার চলচ্চিত্র বিষয়শ্রেণী:২০১০-এর দশকের হিন্দি ভাষার চলচ্চিত্র বিষয়শ্রেণী:টি-সিরিজের চলচ্চিত্র বিষয়শ্রেণী:প্রতিশোধ বিষয়ক ভারতীয় চলচ্চিত্র
এই উইকিপিডিয়াটি বাংলায় লিখিত তবে উইকিপিডিয়ার আরও অনেক ভাষার সংস্করণ রয়েছে; নিচের তালিকায় কিছু উল্লেখ করা হলো।  ১০ লক্ষেরও বেশি নিবন্ধসমৃদ্ধ: Deutsch · English · Español ·  Français · Italiano · Nederlands · 日本語 ·  Polski · Русский  · Svenska · Tiếng Việt  ২ লক্ষ ৫০ হাজারের বেশি নিবন্ধসমৃদ্ধ: العربية · Bahasa Indonesia · Bahasa Melayu · Català · Čeština · Euskara  · فارسی ·  한국어 ·Magyar · Norsk · Português ·  Română · Srpski · Srpskohrvatski · Suomi · Türkçe · Українська · 中文  দক্ষিণ এশীয় অন্যান্য ভাষায়: संस्कृत · पालि · ಕನ್ನಡ · தமிழ் · ગુજરાતી · मराठी · कॉशुर/کٲشُر · सिन्धी/سنڌي · മലയാളം · తెలుగు · हिन्दी · বিষ্ণুপ্রিয়া মণিপুরী · ଓଡ଼ିଆ  · অসমীয়া · नेपाली · भोजपुरी · ਪੰਜਾਬੀ · اردو · ᱥᱟᱱᱛᱟᱲᱤ · සිංහල সম্পূর্ণ তালিকা · বহু ভাষার তালিকা
মুহাম্মদ ইদ্রিস বিন মুহাম্মদ ইসমাইল সিদ্দিকী কান্ধলভী (‎; ২০ আগস্ট ১৮৯৯ - ২৮ জুলাই ১৯৭৪) দেওবন্দী ইসলামী পণ্ডিত ছিলেন। বিশেষতঃ হাদীস ও তাফসিরের আলেম হিসাবে পরিচিত। তিনি ভারতে দারুল উলূম দেওবন্দে শায়খ-এ-তাফসির পদে অধিষ্ঠিত ছিলেন এবং পরে তিনি পাকিস্তানে চলে যান যেখানে তিনি জামিয়া আশরাফিয়া লাহোরে শায়খুল হাদীস ওয়াত-তাফসিরের দায়িত্ব পালন করেছিলেন। তার লিখিত রচনাগুলির মধ্যে উল্লেখযোগ্য হ'ল মাআরিফুল কুরআন (কান্ধলভি), কোরআনের তাফসীর, সিরাতুল মুস্তফা, ইসলামী নবী মুহাম্মাদীর সীরাহ (জীবনী), এবং তা'লিক আস-সাবিহ, একটি আরবি শারহ্ (ভাষ্য) মিশকাত আল-মাসাবীহ হাদীস সংগ্রহের উপর। মাজাহির উলূম সাহারানপুর এবং দারুল উলূম দেওবন্দ উভয় মাদ্রাসায় স্নাতক অর্জন করেন, তিনি খলিল আহমদ সাহারানপুরী, আনোয়ার শাহ কাশ্মীরি, এবং শব্বির আহমদ উসমানী সহ বিদ্বানদের অধীনে পড়াশোনা করেছেন।   প্রাথমিক জীবন   ইদ্রিসের জন্ম ১২ রবিউস সানি ১৩১৭ হিজরিতে (২০ শে আগস্ট ১৮৯৯), মাওলানা মুহাম্মদ ইসমাইল কান্ধলভীর পুত্র (মৃত্যু: ১৯৪২) ভোপাল রাজ্যের রাজধানী ভোপালে। ইসমাইল, একজন ইসলামী পণ্ডিত এবং হাজী ইমদাদুল্লাহ মুহাজির মক্কির শিষ্য, ভোপাল রাজ্যের বন বিভাগে কর্মরত ছিলেন। ইদ্রিসের বয়স যখল অল্প ছিল, ইসমাইল তার পদ থেকে পদত্যাগ করেন এবং কান্ধলার জামে মসজিদে হাদীস শিক্ষা শুরু করেন। ইদ্রিস একটি ধর্মীয় পরিবারে বেড়ে ওঠেন। পারিবারিক ঐতিহ্য অনুসারে, ইদ্রিস তার বাবার কাছে কান্ধলায় নয় বছর বয়সে কোরআন মুখস্থ করেছিলেন।   কর্মজীবন  মুহাম্মদ ইদ্রিস তার জীবনের অধিকাংশ সময় ইসলামি শিক্ষা প্রতিষ্ঠানের পেছনে ব্যয় করেছেন।  এখানে কিছু উল্লেখযোগ্য কর্ম তুলে দেয়া হল:   ১৯২১-১৯২২: মাদ্রাসা আমিনিয়াহ দিল্লী  ১৯২২-১৯২৯: দারুল উলূম দেওবন্দ  ১৯২৯-১৯৩৯: হায়দরাবাদ রাজ্য  ১৯৩৯-১৯৪৯: দারুল উলূম দেওবন্দ শায়খ-এ-তাফসিরের পদে  ১৯৪৯-১৯৫১: জামিয়া আব্বাসিয়াহ বাহওয়ালপুর শায়খ আল জামিয়ার পদে  ১৯৫১-১৯৭৪: জামিয়া আশরাফিয়া লাহোর শায়খ আল হাদিস ওয়াত-তাফসিরের পদে   তথ্যসূত্র    গ্রন্থপঞ্জি       বিষয়শ্রেণী:১৮৯৯-এ জন্ম বিষয়শ্রেণী:১৯৭৪-এ মৃত্যু বিষয়শ্রেণী:ভোপালের ব্যক্তি বিষয়শ্রেণী:লাহোরের ব্যক্তি বিষয়শ্রেণী:মুহাজির ব্যক্তি বিষয়শ্রেণী:দেওবন্দি ব্যক্তি বিষয়শ্রেণী:পাকিস্তানি সুন্নি মুসলিম পণ্ডিত বিষয়শ্রেণী:২০শ শতাব্দীর ইসলামের মুসলিম পণ্ডিত বিষয়শ্রেণী:দারুল উলুম দেওবন্দের প্রাক্তন শিক্ষার্থী বিষয়শ্রেণী:মাজাহির উলুম, সাহারানপুরের প্রাক্তন শিক্ষার্থী বিষয়শ্রেণী:কুরআনের হাফেজ বিষয়শ্রেণী:মুহাম্মাদের জীবনীগ্রন্থ লেখক বিষয়শ্রেণী:জামিয়া আশরাফিয়ার শিক্ষক
ওয়েস্টমিনস্টার বিশ্ববিদ্যালয় বা ইউনিভার্সিটি অব ওয়েস্টমিনিস্টার যুক্তরাজ্যের লন্ডনে অবস্থিত একটি সরকারি গবেষণা বিশ্ববিদ্যালয়। ১৮৩৮ সালে রয়াল পলিটেকনিক ইন্সটিটিউশন হিসাবে প্রতিষ্ঠানটি যুক্তরাজ্যে প্রতিষ্ঠিত প্রথম পলিটেকনিক। ১৮৩৯ সালের আগস্টে আনুষ্ঠানিকভাবে পলিটেকনিকটি একটি রয়্যাল সনদ গ্রহণ করে এবং ১৯৯২ সাল থেকে ইউনিভার্সিটি অব ওয়েস্টমিনিস্টার হিসাবে কার্যক্রম পরিচালনা করছে।  ওয়েস্টমিনিস্টারের প্রাক্তন শিক্ষার্থীদের মধ্যে রয়েছেন চিকিৎসাবিজ্ঞানে নোবেল বিজয়ী, কর্ডাইট উদ্ভাবক, রাষ্ট্রপ্রধান, রাজনীতিবিদ, মেয়র, অলিম্পিয়ান, বিজ্ঞানী, বাফটা ও অস্কার বিজয়ী চলচ্চিত্র নির্মাতারা, রক অ্যান্ড রোল হল অব ফেম এবং গ্র্যামি অ্যাওয়ার্ড বিজয়ী সঙ্গীতজ্ঞ, সাংবাদিক এবং কবি।   উল্লেখযোগ্য প্রাক্তন শিক্ষার্থী   সঙ্গীতজ্ঞ ক্যারোলিন আলভারেস (ফোর অব ডায়ামন্ডস-এর সদস্য), আমির আমোর (রুডিমেন্টাল), কিরিয়ান জারমায়া, কেভিন জারমায়া এবং রিচার্ড জোন্স (দ্য ফিলিং-এর সদস্য), নিক মেইসন, রজার ওয়াটার্স এবং রিক রাইট (গ্র্যামি অ্যাওয়ার্ড বিজয়ী রক ব্যান্ড পিংক ফ্লয়েড-এর সদস্য), সিগালা (ডিজে এবং রেকর্ড প্রযোজক), আল সুক্স (গ্র্যামি অ্যাওয়ার্ড বিজয়ী প্রযোজক) এবং চার্লি ওয়াটস (গ্র্যামি অ্যাওয়ার্ড বিজয়ী রক ব্যান্ড দ্য রোলিং স্টোন্‌স)।   আরো পড়ুন   The Education of the Eye: History of the Royal Polytechnic Institution 1838–1881 Granta Editions (November 2008) .  An Education in Sport : Competition, Communities and Identities at the University of Westminster since 1864 Granta Editions (March 2012)   Educating Mind, Body and Spirit: The legacy of Quintin Hogg and the Polytechnic, 1864–1992 Granta Editions (April 2013)   160 Years of Innovation: the Polytechnic Institution to the University of Westminster 1838–1998 (1998).  The Quintin School 1886–1956: a brief history by L C B Seaman (1957).  Quintin Hogg, a Biography by Ethel Mary Wood (June 2012)   তথ্যসূত্র    বহিঃসংযোগ      ইউনিভার্সিটি অব ওয়েস্টমিনিস্টার স্টুডেন্টস ইউনিয়ন     বিষয়শ্রেণী:১৮৩৮-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৯২-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৮৩৮-এ ইংল্যান্ডে প্রতিষ্ঠিত বিষয়শ্রেণী:লন্ডনের বিশ্ববিদ্যালয় বিষয়শ্রেণী:বিশ্ববিদ্যালয় যুক্তরাজ্য
ডগাল শেলটন ম্যাকনীল নিউজিল্যান্ডের একজন শিক্ষাবিদ এবং ওয়েলিংটনের ভিক্টোরিয়া বিশ্ববিদ্যালয়ের ইংরেজি বিভাগের একজন জ্যেষ্ঠ প্রভাষক।  শিক্ষায়তনিক কর্মজীবন মেলবোর্ন বিশ্ববিদ্যালয়ে ২০০৮ সালে তিনি অতীতের পূর্বাভাস: বিশ্বায়ন, ইতিহাস এবং সমসাময়িক বাস্তববাদ শীর্ষক পিএইচডি সম্পন্ন করেন। এরপর তিনি  সোফিয়া বিশ্ববিদ্যালয়, টোকিও নারী খ্রিস্টান বিশ্ববিদ্যালয় এবং মেলবোর্ন বিশ্ববিদ্যালয়ে কাজ করেছেন। ওয়েলিংটনের ভিক্টোরিয়া বিশ্ববিদ্যালয়ে যাওয়ার আগে, সিনিয়র প্রভাষক হিসেবে পদোন্নতি পান। ২০১৫ সালে, তিনি ইসরায়েলি সৈন্যরা ওয়েলিংটনের ভিক্টোরিয়া বিশ্ববিদ্যালয় পরিদর্শন করতে এলে ঘটনাটিকে তিনি "একটি প্রচারমূলক প্রকল্প" বলে অভিহিত করেছিলেন। ম্যাকনীল তৃতীয় শিক্ষা ইউনিয়নের সাথে জড়িত।   বই  ম্যাকনিলের বইগুলির মধ্যে রয়েছে:  ম্যাকনীল, ডগাল (২০০৫), গ্যালিলিওর বহু জীবন: ব্রেখট, থিয়েটার এবং অনুবাদের রাজনৈতিক অচেতনতা। অক্সফোর্ড: পি. ল্যাং। আইএসবিএন 3-03910-536-1। ওসিএলসি 61178224  ম্যাকনীল, ডগাল (২০১২), অতীতের পূর্বাভাস: বিশ্বায়ন, ইতিহাস, বাস্তববাদ, কল্পলোক. Oxford: Peter Lang. ISBN 978-3-0353-0339-1. OCLC 813844953  ফেরাল, চার্লস (২০১৫)। ১৯২৬-এর সাধারণ ধর্মঘট সম্পর্কিত লেখা: সাহিত্য, সংস্কৃতি, রাজনীতি। ডগাল ম্যাকনিল। নিউইয়র্ক, এনওয়াই, মার্কিন যুক্তরাষ্ট্র। আইএসবিএন 978-1-107-10003-9। ওসিএলসি 894670692  উত্তরণে ব্রিটিশ সাহিত্য, ১৯২০-১৯৪০: নিরর্থকতা এবং নৈরাজ্য (চার্লস ফেরালের সাথে সম্পাদিত, কেমব্রিজ ইউনিভার্সিটি প্রেস, ২০১৮)।  তথ্যসূত্র  বহিঃসংযোগ      বিষয়শ্রেণী:জীবিত ব্যক্তি বিষয়শ্রেণী:১৯৮১-এ জন্ম বিষয়শ্রেণী:মেলবোর্ন বিশ্ববিদ্যালয়ের প্রাক্তন শিক্ষার্থী বিষয়শ্রেণী:সোফিয়া বিশ্ববিদ্যালয়ের শিক্ষক বিষয়শ্রেণী:ওয়েলিংটনের ভিক্টোরিয়া বিশ্ববিদ্যালয়ের প্রাক্তন শিক্ষার্থী বিষয়শ্রেণী:ওয়েলিংটন ভিক্টোরিয়া বিশ্ববিদ্যালয়ের শিক্ষক
চকপরান-কাটাখালি ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার মগরাহাট থানার অন্তর্গত একটি গ্রাম। এই গ্রামের উল্লেখযোগ্য পুরাকীর্তি হল জঙ্গলকাটি মসজিদ।   জঙ্গলকাটি মসজিদ  ঊনবিংশ শতাব্দীর প্রথমার্ধে জঙ্গল কেটে চকপরান-কাটাখালি গ্রাম পত্তনের সময় বিহার থেকে আগত জনৈক কাঁবিল মণ্ডল ৩৬ ফুট ৩ ইঞ্চি X ২৪ ফুট ৫ ইঞ্চি মাপের ও ২৫ ফুট উচ্চ অলিন্দযুক্ত তিনগম্বুজ আয়তাকার প্রতিষ্ঠালিপিহীন মসজিদ নির্মাণ করেন। পূর্ব-পশ্চিম মুখী দুটি অর্ধগোলাকৃতি খিলান ও পেণ্ডেণটিভ করে গম্বুজাকৃতি ছাদ নির্মিত হয়েছে। মসজিদের ভেতরের মাপ ৩০ ফুট ৬ ইঞ্চি X ৯ ফুট এবং অলিন্দের মাপ ৩০ ফুট ৬ ইঞ্চি X ৮ ফুট ৬ ইঞ্চি।সাগর চট্টোপাধ্যায়, দক্ষিণ চব্বিশ পরগণা জেলার পুরাকীর্তি, প্রকাশনা প্রত্নতত্ত্ব ও সংগ্রহালয় অধিকার, পশ্চিমবঙ্গ সরকার, ৩৩ চিত্তরঞ্জন অ্যাভেনিউ, কলকাতা-৭০০০১২, প্রথম প্রকাশ, ২০০৫   তথ্যসূত্র   বিষয়শ্রেণী:দক্ষিণ চব্বিশ পরগনা জেলার প্রত্নস্থল
ফিরাস বিন তারিক বিন নাসির আল বুরাইকান (, ; জন্ম: ১৪ মে ২০০০; ফিরাস আল বুরাইকান নামে সুপরিচিত) হলেন একজন সৌদি পেশাদার ফুটবল খেলোয়াড়। তিনি বর্তমানে সৌদি ক্লাব আল ফাতিহ এবং সৌদি আরব জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।  ২০১৭ সালে, ফিরাস সৌদি আরব অনূর্ধ্ব-২০ দলের হয়ে সৌদি আরবের বয়সভিত্তিক পর্যায়ে অভিষেক করেছিলেন। প্রায় দুই বছর যাবত সৌদি আরবের বয়সভিত্তিক দলের হয়ে খেলার পর, তিনি ২০১৯ সালে সৌদি আরবের হয়ে আন্তর্জাতিক পর্যায়ে অভিষেক করেছেন; সৌদি আরবের জার্সি গায়ে তিনি এপর্যন্ত ২৮ ম্যাচে ৬টি গোল করেছেন।  প্রারম্ভিক জীবন ফিরাস বিন তারিক বিন নাসির আল বুরাইকান ২০০০ সালের ১৪ই মে তারিখে সৌদি আরবের রিয়াদে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ফিরাস কাতারে অনুষ্ঠিত ২০২২ ফিফা বিশ্বকাপের জন্য ২০২২ সালের ১১ই নভেম্বর তারিখে ঘোষিত সৌদি আরবের ২৬ সদস্যের চূড়ান্ত দলে স্থান পেয়েছেন।  পরিসংখ্যান আন্তর্জাতিক   দল  সাল  ম্যাচ  গোল সৌদি আরব  ২০১৯  ৮  ২ ২০২০  ১  ১ ২০২১  ৮  ২ ২০২২  ১১  ১ সর্বমোট  ২৮  ৬  তথ্যসূত্র  বহিঃসংযোগ           বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:সৌদি ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:সৌদি আরবের আন্তর্জাতিক ফুটবলার বিষয়শ্রেণী:সৌদি আরবের আন্তর্জাতিক যুব ফুটবলার বিষয়শ্রেণী:আল নাসর ফুটবল ক্লাবের খেলোয়াড় বিষয়শ্রেণী:সৌদি পেশাদার লিগের খেলোয়াড় বিষয়শ্রেণী:২০২০ গ্রীষ্মকালীন অলিম্পিকের ফুটবলার বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:২০২৩ এএফসি এশিয়ান কাপের খেলোয়াড় বিষয়শ্রেণী:পুরুষ ফুটবল ফরোয়ার্ড বিষয়শ্রেণী:২০২৫ কনকাকাফ গোল্ড কাপের খেলোয়াড়
ফাবিয়ান কোর্নেলিও বালবুয়েনা গনসালেস (; জন্ম: ২৩ আগস্ট ১৯৯১; ফাবিয়ান বালবুয়েনা নামে সুপরিচিত) হলেন একজন প্যারাগুয়ীয় পেশাদার ফুটবল খেলোয়াড়। তিনি বর্তমানে রুশ ক্লাব দিনামো মস্কো এবং প্যারাগুয়ে জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।  ২০২৪ সালে, বালবুয়েনা প্যারাগুয়ে অনূর্ধ্ব-২৩ দলের হয়ে প্যারাগুয়ের বয়সভিত্তিক পর্যায়ে অভিষেক করেছিলেন। এরপূর্বে তিনি ২০১৫ সালে প্যারাগুয়ের হয়ে আন্তর্জাতিক পর্যায়ে অভিষেক করেছেন; প্যারাগুয়ের জার্সি গায়ে তিনি এপর্যন্ত ৪১ ম্যাচে ২টি গোল করেছেন।  প্রারম্ভিক জীবন ফাবিয়ান কোর্নেলিও বালবুয়েনা গনসালেস ১৯৯১ সালের ২৩শে আগস্ট তারিখে প্যারাগুয়ের সিউদাদ দেল এস্তেতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল বালবুয়েনা প্যারাগুয়ে অনূর্ধ্ব-২৩ দলের হয়ে খেলার মাধ্যমে প্যারাগুয়ের প্রতিনিধিত্ব করেছেন। ২০২৪ সালের ১৮ই জুলাই তারিখে তিনি ইউক্রেন অনূর্ধ্ব-২৩ দলের বিরুদ্ধে ম্যাচে প্যারাগুয়ে অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spiel/index/spielbericht/4370495 বালবুয়েনা ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত প্যারাগুয়ে অলিম্পিক দলে স্থান পেয়েছেন।  পরিসংখ্যান আন্তর্জাতিক   দল  সাল  ম্যাচ  গোল প্যারাগুয়ে  ২০১৫  ২  ০ ২০১৬  ২  ০ ২০১৭  ১  ০ ২০১৮  ৩  ০ ২০১৯  ৬  ০ ২০২০  ৩  ০ ২০২১  ৬  ০ ২০২২  ৭  ১ ২০২৩  ৫  ১ ২০২৪  ৬  ০ সর্বমোট  ৪১  ২  তথ্যসূত্র  বহিঃসংযোগ     বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:প্যারাগুয়ীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ফুটবল ক্লাব দিনামো মস্কোর খেলোয়াড় বিষয়শ্রেণী:প্যারাগুয়ের আন্তর্জাতিক যুব ফুটবলার বিষয়শ্রেণী:প্যারাগুয়ের অনূর্ধ্ব-২৩ আন্তর্জাতিক ফুটবলার বিষয়শ্রেণী:প্যারাগুয়ের আন্তর্জাতিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:রুশ প্রিমিয়ার লিগের খেলোয়াড় বিষয়শ্রেণী:ওয়েস্ট হ্যাম ইউনাইটেড ফুটবল ক্লাবের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:ক্লাব লিবের্তাদের ফুটবলার বিষয়শ্রেণী:২০১৯ কোপা আমেরিকার খেলোয়াড় বিষয়শ্রেণী:২০১৬ কোপা আমেরিকার খেলোয়াড় বিষয়শ্রেণী:করিন্থিয়ান্স পাউলিস্তা স্পোর্ট ক্লাবের খেলোয়াড় বিষয়শ্রেণী:ফুটবল সেন্ট্রাল ডিফেন্ডার বিষয়শ্রেণী:ক্লাব নাসিওনালের ফুটবলার বিষয়শ্রেণী:২০১৫ কোপা আমেরিকার খেলোয়াড় বিষয়শ্রেণী:২০২৪ কোপা আমেরিকার খেলোয়াড় বিষয়শ্রেণী:রাশিয়ায় প্রবাসী ফুটবলার
এ কে মাহবুবুল আলম (জন্ম: অজানা ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। দৈনিক প্রথম আলো, "তোমাদের এ ঋণ শোধ হবে না"| তারিখ: ২৮-০৫-২০১২   জন্ম ও শিক্ষাজীবন  এ কে মাহবুবুল আলমের জন্ম রাজশাহী জেলার বোয়ালিয়া উপজেলার হেতেম খানে । তার বাবার নাম মুলতান উদ্দিন আহমেদ এবং মায়ের নাম নূর মহল খাতুন। তিনি বিয়ে করেননি।   কর্মজীবন  ১৯৭১ সালে এ কে মাহবুবুল আলম শিক্ষার্থী ছিলেন। মুক্তিযুদ্ধ শুরু হলে ঝাঁপিয়ে পড়েন যুদ্ধে। ভারতে প্রশিক্ষণ নিয়ে যুদ্ধ করেন ৭ নম্বর সেক্টরের লালগোলা সাবসেক্টরে। স্বাধীনতার পর তিনি সরকারি চাকরি করেন। বাংলাদেশ সরকারের সচিব হিসেবে অবসর নেন।   মুক্তিযুদ্ধে ভূমিকা  ১৯৭১ সালের আগস্ট মাসে রাজশাহীর দক্ষিণাঞ্চল চাঁপাইনবাবগঞ্জের বেশির ভাগ বন্যাকবলিত। ১৪ আগস্ট পাকিস্তানের স্বাধীনতা দিবস। ভারতে মুক্তিযোদ্ধা শিবিরে খবর গেল, চাঁপাইনবাবগঞ্জে পাকিস্তানিরা জাঁকজমকপূর্ণভাবে তা উদ্যাপনের প্রস্তুতি নিচ্ছে। ওই এলাকা মুক্তিবাহিনীর ৭ নম্বর সেক্টরের লালগোলা সাবসেক্টরের আওতাধীন। সাবসেক্টর কমান্ডার মেজর গিয়াস উদ্দিন সিদ্ধান্ত নিলেন, ওই দিন চাঁপাইনবাবগঞ্জে বড় ধরনের একটি অপারেশনের। শুরু হলো প্রস্তুতি। এই অপারেশনের জন্য মনোনীত করা হলো এ কে মাহবুবুল আলমসহ ৮৬ জন মুক্তিযোদ্ধাকে। মুক্তিযোদ্ধাদের তিনটি দলে বিভক্ত করা হলো। প্রথম গ্রুপে ২০ জন। দ্বিতীয় গ্রুপে ৩৫ জন। তৃতীয় গ্রুপে ৩১ জন। দ্বিতীয় গ্রুপে অন্তর্ভুক্ত হলেন এ কে মাহবুবুল আলম। তাদের ওপর দায়িত্ব হরিপুর সেতুতে আক্রমণ করা। সেখানে প্রহরারত পাকিস্তানি সেনা ও তাদের সহযোগীদের হত্যা বা বন্দী করে সেতু উড়িয়ে দেওয়া, যাতে চাঁপাইনবাবগঞ্জ-রাজশাহীর একমাত্র সড়ক যোগাযোগ বিচ্ছিন্ন হয়ে যায়। এ কে মাহবুবুল আলমসহ ৮৬ জন মুক্তিযোদ্ধা কয়েকটি নৌকায় ভারত থেকে সকালে রওনা হলেন টার্গেটের উদ্দেশে। রাত নয়টায় দ্বিতীয় গ্রুপের মুক্তিযোদ্ধারা অতি সন্তর্পণে কোনো বাধাবিঘ্ন ছাড়াই শেষ পর্যন্ত পৌঁছাতে সক্ষম হলেন হরিপুর সেতুর কাছে। মুক্তিযোদ্ধারা কোনো শব্দ না করে এগিয়ে যেতে থাকলেন। ১০০ গজের মধ্যে যাওয়া মাত্র শত্রুর দিক থেকে আওয়াজ এল ‘হল্ট’ ‘হ্যান্ডস আপ’। এ কথা শেষ না হতেই গুলি শুরু হলো। মুক্তিযোদ্ধারাও পাল্টা আক্রমণ শুরু করলেন। শুরু হলো তুমুল লড়াই। কয়েক মিনিটের মধ্যেই সেতুর দখল চলে এল মুক্তিযোদ্ধাদের হাতে। সেদিন যুদ্ধে এ কে মাহবুবুল আলমসহ কয়েকজন যথেষ্ট বীরত্ব প্রদর্শন করেন। তাদের আক্রমণে নিহত হয় দুই পাকিস্তানি সেনা। দুজন নদীতে ঝাঁপ দিয়ে হারিয়ে যায়। আহত একজনসহ ১১ জন পাকিস্তানি সেনা ও সহযোগী জীবন্ত ধরা পড়ে। এরপর মুক্তিযোদ্ধারা এক্সপ্লোসিভ লাগাতে শুরু করলেন সেতুতে। রাত আনুমানিক ১২টা পাঁচ মিনিট। গগনবিদারী আওয়াজে যেন আকাশ ভেঙে পড়ল। নিমেষে ধ্বংস হয়ে গেল সেতু।   পুরস্কার ও সম্মাননা   বীর প্রতীক   তথ্যসূত্র    বহি:সংযোগ   বিষয়শ্রেণী:বীর প্রতীক বিষয়শ্রেণী:জীবিত ব্যক্তি বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি